Qoʻshqoʻrgʻon mahallasi. Qoʻshqoʻrgʻon mahallasi (Qoʻshqoʻrgʻon koʻchasi, 48) – Toshkent shahar Sergeli tumanidagi mahalla. Tumandagi Xalqobod, Madaniyat, Birdamlik, Shukrona, Nomdanak, Sultonobod, Asrobod, Qumariq, Mirobod tumanining Fayziobod mahallalari va Toshkent xalqaro aeroporti bilan chegaradosh. 1878-yil tashkil topgan. Aholisi 4 200 kishidan ortiq (665 xonadon). Milliy tarkibi, asosan, oʻzbeklar. „Qoʻshqoʻrgʻon“ jome masjidi, mahalla qabristoni, „Yoshlar“ madaniyat uyi, „Elbrus“ toʻyxona-restorani joylashgan. Maydoni 229,8 gektar.